ai4bharat/Pralekha huggingface dataset:
ప్రధాన మంత్రి కార్యాలయం
ఒడిశా లో రైలుదుర్ఘటన కారణం గా ప్రాణనష్టం వాటిల్లడం పట్ల సంతాపాన్ని తెలిపిన ప్రధాన మంత్రి
ఒడిశా లో రైలు దుర్ఘటన జరిగి ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఒడిశా లో జరిగిన రైలు దుర్ఘటన గురించి తెలుసుకొని బాధపడుతున్నాను. ఈ దు:ఖ ఘడియ లో, ఆప్తుల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ ప్రమాదం లో గాయపడ్డ వ్యక్తులు త్వరగా కోలుకోవాలని ఆ ఈశ్వరుడి ని ప్రార్థిస్తున్నాను. రైల్ వే శాఖ మంత్రి శ్రీ @AshwiniVaishnaw తో మాట్లాడి, స్థితి ఎలా ఉన్నదీ అడిగి తెలుసుకొన్నాను. దుర్ఘటన స్థలం లో బాధితుల ను ఆదుకొనే కార్యకలాపాలు కొనసాగుతున్నాయి. దుర్ఘటన ప్రభావితుల కు చేతనైన అన్ని విధాలు గాను సహాయాన్ని అందించడం జరుగుతోంది.’’ అని పేర్కొన్నారు.
ప్రధాన మంత్రి కార్యాలయం
పర్యాటక రంగంలో జమ్ముకశ్మీర్ ప్రగతిశీల పురోగతి సాధనపై ప్రధాని హర్షం
జమ్ముకశ్మీర్ పర్యాటక రంగంలో ప్రగతిశీల పురోగతి సాధించడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ మేరకు జమ్ముకశ్మీర్ సమాచార-ప్రసార శాఖ ట్వీట్ను ప్రస్తావిస్తూ పంపిన సందేశంలో:
“ఇదొక అద్భుతమైన వార్త! జమ్ముకశ్మీర్ ప్రజల ఆప్యాయత, ఆతిథ్య స్ఫూర్తికి అభినందనలు” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
వినూత్న ఫిన్టెక్ సొల్యూషన్స్ కోసం రెగ్యులేటరీ శాండ్బాక్స్ విధానాన్ని ప్రవేశపెట్టిన : ఐఎఫ్ఎస్సీఏ
అంతర్జాతీయ ఆర్థిక సేవల కేంద్రాల ప్రాధికార సంస్థ , గాంధీనగర్  లోని గిఫ్ట్ సిటీలో ఉన్న ఐఎఫ్ఎస్సిలో ప్రపంచ స్థాయి ఫిన్టెక్ హబ్ను అభివృద్ధి చేయాలనే లక్ష్యంతో పనిచేస్తోంది. బ్యాంకింగ్, ఇన్సూరెన్స్, సెక్యూరిటీలు, ఫండ్ మేనేజ్మెంట్ వంటి ఫైనాన్షియల్ ప్రొడక్టుల్లో, ఫైనాన్షియల్ సర్వీసుల్లో ఫైనాన్షియల్ టెక్నాలజీలను ప్రోత్సహిస్తోంది. ఈ లక్ష్యాన్ని సాధించే దశగా, ఐఎఫ్ఎస్సీఏ “రెగ్యులేటరీ శాండ్బాక్స్” కోసం ఒక విధానాన్ని  ప్రవేశపెట్టింది. ఈ శాండ్బాక్స్ ఫ్రేమ్వర్క్ కింద, క్యాపిటల్ మార్కెట్, బ్యాంకింగ్, ఇన్సూరెన్స్ ఫైనాన్షియల్ సర్వీసెస్ రంగాల్లో పనిచేసే సంస్థలకు స్వల్పకాలానికి కొంతమంది నిజమైన కస్టమర్లతో ప్రత్యక్ష వాతావరణంలో వినూత్న ఫిన్టెక్ సొల్యూషన్స్తో ప్రయోగాలు చేయడానికి కొన్ని సౌకర్యాలు, సదుపాయాలను అందిస్తారు. పెట్టుబడిదారుల రక్షణ కోసం, వారికి రిస్క్ తగ్గించడానికి అవసరమైన భద్రతా విధానాలు అమల్లో ఉంటాయి. రెగ్యులేటరీ శాండ్బాక్స్ గిఫ్ట్ సిటీలో ఉన్న ఐఎఫ్ఎస్సీ లో పనిచేస్తుంది.
క్యాపిటల్ మార్కెట్కు చెందిన బ్యాంకింగ్, ఇన్సూరెన్స్ పెన్షన్ సెక్టార్ల కంపెనీలు, వ్యక్తిగత ఎఫ్ఏటీఎఫ్ నిబంధనల పరిధిలోకి వచ్చే స్థానిక స్టార్టప్లు రెగ్యులేటరీ శాండ్బాక్స్లో పాల్గొనడానికి అర్హులు. శాండ్బాక్స్లో పాల్గొనాలని కోరుకునే కంపెనీల వినూత్న ఫిన్టెక్ పరిష్కారాలు, ప్రతిపాదనలను వ్యాపార నమూనాలు ఐఎఫ్ఎస్సీఏ కి వర్తిస్తాయి.
శాండ్బాక్స్లో పరిమిత పర్పస్ టెస్టింగ్ను మొదలుపెట్టడానికి ఐఎఫ్ఎస్సీఏ దరఖాస్తులను మదింపు చేసి, నియంత్రణపరమైన మినహాయింపులను ఇస్తుంది. అర్హత ప్రమాణాలు, దరఖాస్తు ఆమోద ప్రక్రియ, శాండ్బాక్స్ కార్యాచరణ అంశాల వంటి వివరాలను సర్క్యులర్ ద్వారా ప్రకటించారు.
ఐఎఫ్ఎస్సీలో ఆవిష్కరణలు  కేంద్రంగా పనిచేసే విధానాన్ని సృష్టించడానికి, ఇన్నోవేషన్ శాండ్బ్యాక్స్ను ఏర్పాటు చేయాలని ఈ సంస్థ ప్రతిపాదించింది. ఫిన్టెక్ కంపెనీలు దీనిని మార్కెట్ ఇన్ఫ్రా ఇన్స్టిట్యూషన్స్  అందించే డేటా ఆధారిత లైవ్ మార్కెట్తో సంబంధం లేకుండా వేర్వేరుగా పరీక్షలు నిర్వహించుకోవడానికి ఉపయోగించవచ్చు. ఇన్నోవేషన్ శాండ్బాక్స్ను ఐఎఫ్ఎస్సీ లో పనిచేసే ఎంఐఐలే నిర్వహిస్తాయి.
రెగ్యులేటరీ శాండ్బాక్స్ ఫ్రేమ్వర్క్పై మరిన్ని వివరాల కోసం https://ifsca.gov.in/Circular వెబ్సైట్ను చూడవచ్చు.
ప్రధాన మంత్రి కార్యాలయం
పండిట్ జవహర్లాల్ నెహ్రూ వర్ధంతి నేపథ్యంలో ఆయనకు ప్రధాని నివాళి
దేశ ప్రథమ ప్రధాని శ్రీ పండిట్ జవహర్లాల్ నెహ్రూ వర్ధంతి సందర్భంగా ప్రధానమంత్రి శ్రీ నరేంద్ర మోదీ ఇవాళ ఆయనకు ఘనంగా నివాళి అర్పించారు.
ఈ మేరకు ట్విట్టర్ ద్వారా పంచుకున్న సందేశంలో:
“పండిట్ జవహర్లాల్ నెహ్రూగారి వర్ధంతి నేపథ్యంలో ఆయనకు శ్రద్ధాంజలి ఘటిస్తున్నాను” అని ప్రధానమంత్రి పేర్కొన్నారు.
రైల్వే మంత్రిత్వ శాఖ
నెల రోజుల పాటు కీలక భద్రత తనిఖీ కార్యక్రమాలు చేపట్టిన భారతీయ రైల్వే
ఈ రోజు నుంచి నెల రోజుల పాటు కీలక భద్రత తనిఖీ కార్యక్రమాలను భారతీయ రైల్వే శాఖ నిర్వహిస్తుంది, రైళ్లు పట్టాలు తప్పడాన్ని నివారించడం, ప్రమాద సమయంలో సందేశాలు పంపడం , ఇతర రకాల ప్రమాదాలను అరికట్టడానికి ఈ కార్యక్రమాన్ని ప్రారంభించింది. ప్రమాదాలు లేదా అసాధారణ సంఘటనలను నిరోధించడానికి వివిధ విభాగాలు, లాబీలు, నిర్వహణ కేంద్రాలు, పని ప్రదేశాలు వంటి వాటికి వెళ్లి నిర్దేశించిన సురక్షిత నిర్వహణ పద్ధతులు ఉన్నాయో, లేదో తనిఖీ చేయాలని, సరైన పని విధానాలు అమలయ్యేలా సమీక్షించాలని రైల్వే బోర్డు, ప్రాంతీయ రైల్వే, డివిజన్లకు చెందిన సీనియర్ అధికారులకు ఆదేశాలు అందాయి. రైలు డ్రైవర్లు సిగ్నలింగ్, బ్రేకింగ్ పద్ధతులు పాటించడం; వేగ పరిమితులను పాటించడం; ట్రాక్ మెషీన్లు/టవర్ వ్యాగన్ల ఆపరేటర్లకు కౌన్సెలింగ్; పని ప్రాంతంలో రక్షణ; పని ఎగవేతలను నివారించడం వంటి వాటికి ఈ కార్యక్రమంలో ప్రాధాన్యత ఇచ్చారు. సెక్షన్/లాబీ/నిర్వహణ కేంద్రాలు/పని ప్రాంతాల్లో కార్యకలాపాలు/నిర్వహణ/పని విధానాలను గమనించడానికి, సిబ్బందితో మాట్లాడడానికి తగినంత సమయం వెచ్చించాలని అధికారులకు సూచనలు అందాయి. సరైన, తప్పుడు పని విధానాల గురించి సిబ్బందికి వివరించాలని, క్షేత్ర సిబ్బంది ఎదుర్కొంటున్న సమస్యలను అర్థం చేసుకుని పరిష్కారాలు సూచించాలని ఉన్నతాధికారులకు సూచనలు అందాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
ఇండియాలో యాక్టివ్ కేస్లోడ్ 7,29,243 కు తగ్గుదల.
81 రోజుల తర్వాత రోజువారి కేసుల సంఖ్య 60 వేల కన్నా తక్కువకు చేరిక.
ఇండియాలో గత 24 గంటలలో 58,419 గా నమోదైన రోజువారీ కొత్త కోవిడ్ కేసులు
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 2,87,66,009 .
గత 24 గంటలలో కోలుకున్న వారి సంఖ్య 87,619
రోజువారీ రికవరీలు , వరుసగా 38 వ రోజు రోజువారి కొత్త కేసుల కన్నా ఎక్కువ ఉంది.
రికవరీ రేటు 96.27 శాతానికి పెరుగుదల.
వారపు పాజిటివిటీ రేటు 5 శాతం కన్న తక్కువకు చేరిక . ప్రస్తుతం ఇది 3.43 శాతం.
రోజువారి పాజిటివిటి రేటు 3.22 శాతంగా ఉంది. అంటే వరుసగా13 వ రోజు 5 శాతం కన్న తక్కువ.
దేశంలో కోవిడ్ పరీక్షల సంఖ్య గణనీయంగా పెంచడం జరిగింది. ఇప్పటివరకు 39.10 కోట్ల పరీక్షలు నిర్వహించారు.
ఇప్పటివరకు దేశవ్యాప్తంగా 27.66 కోట్ల వాక్సిన్ డోస్లను వేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ అప్డేట్ -19
ఇండియాలో యాక్టివ్ కేస్ లోడ్ 10,26,159కు తగ్గింది.
యాక్టివ్ కేసులు గత 24 గంటలలో 54,531 తగ్గాయి
ఇండియాలో కోవిడ్ కేసులు 71 రోజుల అనంతరం కనిష్ఠానికి చేరుకున్నాయి.
దేశఃలో కొత్త కోవిడ్ కేసులు 80,834 నమోదయ్యాయి.
దేశవ్యాప్తంగా ఇప్పటివరకూ 2,80,43,446 మంది కోవిడ్ నుంచి కోలుకున్నారు.
గత 24 గంటలలో 1,32, 062 మంది పేషెంట్లు కోవిడ్ నుంచి కోలుకున్నారు.
వరుసగా 31 వ రోజు కూడా కోవిడ్ కొత్త కేసుల కన్న , కోవిడ్ నుంచి కోలుకున్న వారి సంఖ్య ఎక్కువగా ఉంది.
కోవిడ్ నుంచి కోలుకున్నవారి రేటు 95.26 శాతానికి చేరింది.
వారపు పాజిటివిటీ రేటు 5 శాతం కంటే తగ్గింది. ప్రస్తుతం అది 4.74 శాతం గా ఉంది.
రోజువారి పాజిటివిటీ రేటు 4.25 శాతం . వరుసగా 20 వ రోజు పది శాతం కన్న తక్కువ
దేశంలో కోవిడ్ పరీక్షల సామర్థ్యాన్ని గణనీయం గా పెంచారు. ఇప్పటివరకు 37.81 కోట్ల మందికి కోవిడ్ పరీక్షలు నిర్వహించారు.
ఇప్పటివరకు దేశవ్యాప్తంగా 25.31 కోట్ల వాక్సిన్ డోస్లను వేశారు.
రక్షణ మంత్రిత్వ శాఖ
లెహ్ జనరల్ ఆస్పత్రిలో సౌకర్యాలపై భారత సైన్యం స్పష్టీకరణ
గాల్వన్ ఘర్షణలో గాయపడి లెహ్ జనరల్ ఆస్పత్రిలో చికిత్స పొందుతున్న వీర సైనికులను ప్రధాని మోదీ లద్ధాఖ్ పర్యటన సందర్భంగా పరామర్శించారు. ఆ సందర్భంగా విడుదల చేసిన ఫొటోలపై సామాజిక మాధ్యమాల్లో కొందరు విమర్శలు చేశారు. అది అసలు ఆసుపత్రేనా అంటూ ఆధారాలు లేని ఆరోపణలు చేశారు. పుకార్లు పుట్టించారు. వాటిని ఖండిస్తూ భారత సైన్యం ప్రకటన విడుదల చేసింది.
సైనికులకు అందిస్తున్న చికిత్సపై వదంతులు పుట్టించడం దురదృష్టకరమని సైన్యం వ్యాఖ్యానించింది. సైనిక సిబ్బందికి సాధ్యమైనంత ఉత్తమ చికిత్సను అందుస్తున్నట్లు పేర్కొంది.
సైనికులు చికిత్స పొందుతున్న హాల్ ఆసుపత్రిలోనిదేనని, 100 పడకల విస్తరణలో భాగమని తెలిపింది. కొవిడ్ ప్రొటోకాల్ ప్రకారం జనరల్ ఆసుపత్రి కొన్ని వార్డులను ఐసోలేషన్ సౌకర్యాలుగా మార్చారని; అందువల్ల, ఆడియో, వీడియో శిక్షణ హాలుగా ఉపయోగించే గదిని వార్డుగా మార్చారని, ఆసుపత్రిని కూడా కొవిడ్ చికిత్స ఆసుపత్రిగా మార్చారని వివరించింది.
కొవిడ్ వార్డుల నుంచి దూరంగా ఉంచడానికి, గాల్వన్ నుంచి సైనికులు వచ్చినప్పటి నుంచి ఈ హాలులోనే చికిత్స అందిస్తున్నారని సైన్యం తన ప్రకటనలో వెల్లడించింది. ఆర్మీ చీఫ్ జనరల్ ఎం.ఎం.నరవణె, ఆర్మీ కమాండర్ కూడా అదే ప్రాంతంలో సైనికులను పరామర్శించారని తెలిపింది.
ప్రధాన మంత్రి కార్యాలయం
ఓనం పండుగ సందర్భంగా ప్రజలకు శుభాకాంక్షలు తెలియజేసిన - ప్రధానమంత్రి
ప్రధాన మంత్రి శ్రీ నరేంద్ర మోదీ, ఓనం పండుగ సందర్భంగా ప్రజలకు శుభాకాంక్షలు తెలియజేశారు.
ఈ మేరకు సామాజిక మాధ్యమం ద్వారా ప్రధానమంత్రి ట్వీట్ చేస్తూ, "సానుకూలత, చైతన్యం, సోదరభావం, సామరస్యంతో ముడిపడి ఉన్న ఓనం పండుగ సందర్భంగా శుభాకాంక్షలు. ప్రజలందరి ఆరోగ్యం, శ్రేయస్సు కోసం నేను ప్రార్థిస్తున్నాను." అని, పేర్కొన్నారు.
ప్రధాన మంత్రి కార్యాలయం
బిహార్దివస్ నాడు బిహార్ ప్రజల కు అభినందనల ను తెలియజేసిన ప్రధాన మంత్రి
బిహార్ దివస్ నాడు బిహార్ ప్రజల కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. బిహార్ తన ఘనమైనటువంటి చరిత్ర కు మరియు చైతన్యవంతమైనటువంటి సంస్కృతి కి ఖ్యాతి ని పొందింది. జాతి జీవనం లోని అన్ని రంగాల లోను తోడ్పాటు ను అందజేస్తున్నటువంటి బిహార్ ప్ర,జలు వారి యొక్క కఠోరమైన శ్రమ తోను మరియు దృఢదీక్ష తోను ఒక విశిష్టమైన గుర్తింపు ను తెచ్చుకొన్నారు అని ఆయన అన్నారు.
ప్రధాన మంత్రి ఒక ట్వీట్ లో -
‘‘బిహార్ దివస్ సందర్భం లో ఆ రాష్ట్రానికి చెందిన మన సోదరీమణుల కు మరియు సోదరుల కు చాలా చాలా అభినందన లు. బిహార్ తన సమృద్ధియుక్తమైనటువంటి చరిత్ర కు మరియు చైతన్యవంతమైనటువంటి సంస్కృతి కి ప్రసిద్ధికెక్కింది. బిహార్ ప్రజలు దేశ అభివృద్ధి కోసం ప్రతి రంగం లో అనుపమమైన తోడ్పాటు ను అందిస్తున్నారు. వారు వారి యొక్క నిమగ్నత మరియు కఠోర పరిశ్రమ ద్వారా ఒక విశేషమైనటువంటి గుర్తింపు ను సాధించుకొన్నారు.’’ అని పేర్కొన్నారు.
పెట్రోలియం- సహజ వాయువుల మంత్రిత్వ శాఖ
రవాణా విప్లవం
తొలి హరిత హైడ్రోజన్ ఇంధన సెల్ బస్సును 25 సెప్టెంబర్ 2023న ప్రారంభించనున్న కేంద్ర మంత్రి శ్రీ హర్దీప్ ఎస్ పూరి
కేంద్ర పెట్రోలియం మరియు సహజ వాయువు మరియు గృహనిర్మాణం మరియు పట్టణ వ్యవహారాల మంత్రి శ్రీ హర్దీప్ సింగ్ పూరి, సెప్టెంబర్ 25, 2023న ఢిల్లీలోని కర్తవ్య మార్గంలో హరిత రవాణా లో ఒక ముఖ్యమైన ముందడుగులో భాగంగా తొలి గహరిత హైడ్రోజన్ ఇంధన సెల్ బస్సును ప్రారంభించనున్నారు.
పునరుత్పాదక శక్తిని ఉపయోగించి ఉత్పత్తి చేయబడిన హరిత హైడ్రోజన్ తక్కువ-కార్బన్ మరియు స్వావలంబన ఆర్థిక మార్గాలలో కీలక పాత్ర పోషించే సామర్థ్యాన్ని కలిగి ఉంది. ప్రాంతాలు, కాలాలు మరియు రంగాలకు అతీతంగా హరిత హైడ్రోజన్ ఇంధనంగా లేదా పారిశ్రామిక ఫీడ్స్టాక్గా బహుళ వినియోగ ప్రవాహాలను దేశీయంగా సమృద్ధిగా ఉన్న పునరుత్పాదక ఇంధన వనరులను ఉపయోగించడం లో హరిత హైడ్రోజన్ చొరవ మెరుగైన పాత్ర పోషిస్తుంది. ఇది పెట్రోలియం శుద్ధి, ఎరువుల ఉత్పత్తి, ఉక్కు తయారీ మొదలైన వాటిలో శిలాజ ఇంధనం ఉత్పన్నమైన ఫీడ్స్టాక్లను నేరుగా భర్తీ చేయగలదు.
రవాణా లో నూతన ఆవిష్కరణ : ఇంధన సెల్స్ శక్తి
ఈ-రవాణా నమూనాలో ఫ్యూయల్ సెల్ టెక్నాలజీ ముఖ్యమైన భాగంగా అభివృద్ధి చెందుతోంది. హైడ్రోజన్ను ఇంధన కణాలకు ఇంధనంగా ఉపయోగించవచ్చు. ఎలెక్ట్రోకెమికల్ ప్రతిచర్య యానోడ్ వద్ద ఇంధనాన్ని  మరియు కాథోడ్ వద్ద గాలి నుండి ఆక్సిజన్ను నీరుగా మారుస్తుంది తద్వారా ఎలక్ట్రాన్ల రూపంలో విద్యుత్ శక్తిని విడుదల చేస్తుంది. ఇతర రవాణా ప్రత్యామ్నాయాలతో పోలిస్తే ఇంధన కణాలు చాలా సమర్థవంతంగా పనిచేస్తాయి. ఇంధన ఘటాల వాహనాలు బ్యాటరీ వాహనాలతో పోలిస్తే సుదూర శ్రేణి మరియు ఇంధనం నింపే సమయం తక్కువ వంటి స్వాభావిక ప్రయోజనాలను కలిగి ఉంటాయి. హైడ్రోజన్ వాయువు సాధారణంగా 350 బార్ ఒత్తిడితో సిలిండర్లలో కంప్రెస్ చేయబడి వాహనం లో నిల్వ చేయబడుతుంది.
మార్గదర్శక మార్పు: భారతదేశపు మొట్టమొదటి గ్రీన్ హైడ్రోజన్-ఆధారిత ఇంధన సెల్ బస్సులు
ఢిల్లీ, హర్యానా మరియు యూ పీ లలో గుర్తించబడిన మార్గాల్లో హరిత హైడ్రోజన్తో నడిచే 15 ఫ్యూయల్ సెల్ బస్సుల కార్యాచరణ ట్రయల్స్ను చేపట్టేందుకు శాస్త్రీయంగా రూపొందించిన కార్యక్రమాన్ని ఇండియన్ ఆయిల్ ప్రారంభించింది. ఈ కార్యక్రమం కింద, మొదటి దశ 2 ఇంధన సెల్ బస్సులను 25.09.2023  న ఇండియా గేట్ నుండి ప్రారంభిస్తుంది. ఫ్యూయెల్ సెల్ బస్సులను నడపడానికి 350 బార్ వద్ద గ్రీన్ హైడ్రోజన్ను పంపిణీ చేయడానికి ఈ ప్రాజెక్ట్ భారతదేశంలో మొట్టమొదటి చొరవ. ఇండియన్ ఆయిల్ ఆర్ & డి ఫరీదాబాద్ క్యాంపస్లో సోలార్ పీ వి ప్యానెళ్లను ఉపయోగించి విద్యుద్విశ్లేషణ ద్వారా ఉత్పత్తి చేయబడిన హరిత హైడ్రోజన్ ఇంధనం నింపే అత్యాధునిక పంపిణీ సౌకర్యాన్ని కూడా ఏర్పాటు చేసింది.
భవిష్య మార్గం: దీర్ఘ-కాల ప్రభావం మరియు భవిష్యత్తు అవకాశాలు
ఈ కొత్త సాంకేతికత యొక్క పనితీరు మరియు మన్నిక యొక్క దీర్ఘకాలిక అంచనా కోసం ఈ 2 బస్సులను ప్రారంభించిన తర్వాత అన్ని బస్సులలో 3 లక్షల కిలోమీటర్ల కంటే ఎక్కువ సంచిత మైలేజీ కవర్ చేయబడుతుంది. ఈ కఠినమైన ట్రయల్స్ ద్వారా ఉత్పత్తి చేయబడిన డేటా జాతీయ రిపోజిటరీగా పని చేస్తుంది. ఈ హరిత హైడ్రోజన్ రవాణా దేశంలో సున్నా ఉద్గార రవాణా యొక్క భవిష్యత్తును రూపొందిస్తుంది.
ప్రధాన మంత్రి కార్యాలయం
పద్మ శ్రీ రెన్ సోనమ్ శెరింగ్ లెప్ చా కన్నుమూత పట్ల సంతాపం వ్యక్తం చేసిన ప్రధాన మంత్రి
పద్మ శ్రీ రెన్ సోనమ్ శెరింగ్ లెప్ చా కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘పద్మ శ్రీ రెన్ సోనమ్ శెరింగ్ లెప్ చా గారు ఒక బహుముఖీన వ్యక్తిత్వ సంపన్నులు. ఆయన ఘనమైనటువంటి లెప్ చా సంస్కృతి కి జనప్రియత్వాన్ని సంతరించేందుకు అసాధారణమైన ప్రయాసలకు పూనుకొన్నారు. ఆయన యొక్క కృతులు భిన్న తరాల లో మన్నన కు పాత్రం అయ్యాయి. ఆయన మరణం తో కలత చెందాను. ఆయన కుటుంబానికి మరియు ప్రశంసకుల కు ఇదే నా సంతాపం. ఓం శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
ప్రముఖ గాయకుడు మరియు సంగీత దర్శకుడు శ్రీ బప్పి లాహిరి కన్నుమూత పట్లసంతాపాన్ని వ్యక్తం చేసిన ప్రధాన మంత్రి
ప్రముఖ గాయకుడు మరియు స్వర కర్త శ్రీ బప్పి లాహిరి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ బప్పి లాహిరి గారి సంగీతం అందరి ని మైమరపింపచేయడమే కాకుండా విభిన్న భావనల ను సుందరం గా వ్యక్తం చేసింది కూడాను. ప్రతి తరం వారు ఆయన కూర్చిన పాటల తో ముడిపడిపోయే వారు. ఆప్యాయత ఉట్టిపడేటటువంటి ఆయన స్వభావం ప్రతి ఒక్కరి కి గుర్తు కు వస్తూంది. ఆయన మరణించడం తో నేను దు:ఖిస్తున్నాను. ఆయన కుటుంబ సభ్యుల కు, ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
DS/SH
(
మంత్రిమండలి
సేంద్రియ కాలుష్య కారకాల జాబితాకు కాబినెట్ ఆమోదం
స్టాక్ హోమ్ కన్వెన్షన్ రూపొందించిన ఏడు రకాల సేంద్రియ కాలుష్య కారకాల జాబితాకు ప్రధాని శ్రీ నరేంద్ర మోదీ అధ్యక్షతన ఈరోజు జరిగిన కేంద్ర కాబినెట్ ఆమోదం తెలియజేసింది. స్టాక్ హోమ్ కన్వెన్షన్ కింద ఇకమీదట ఈ జాబితాలో చేర్చే రసాయనాలకు ఆమోదం తెలియజేసే అధికారాన్ని విదేశ వ్యవహారాలు, పర్యావరణ, అటవీ, వాతావరణ మార్పుల శాఖల కేంద్ర మంత్రులకు అప్పగించాలని కూడా కాబినెట్ నిర్ణయించింది.
మానవాళి ఆరోగ్యం, పర్యావరణం కాపాడే లక్ష్యంతో కుదుర్చుకున్న అంతర్జాతీయ ఒప్పందం స్టాక్ హోమ్ కన్వెన్షన్ గా గుర్తింపు పొందింది. దీర్ఘ కాలం రవాణాలో ఉండటం వలన కొన్ని రసాయనాలు, సేంద్రియ పదార్థాలు, జీవుల జీవ వ్యర్థాలు మానవుల ఆరోగ్యం మీద పర్యావరణం మీద తీవ్ర వ్యతిరేక ప్రభావం చూపే అవకాశమున్నట్టు గుర్తించారు. ఈ రసాయనాల వలన కాన్సర్, కేంద్ర నాడీ వ్యవస్థ దెబ్బతినటం, రోగనిరోధక వ్యవస్థ దెబ్బతినటం, పునరుత్పత్తి సమస్యలు, సాధారణ పిల్లల ఎదుగుదలో లోపాలు వంటి సమస్యలకు దారితీయవచ్చునని నిర్థారణ జరిగిన నేపథ్యంలో దీనికి ప్రాధాన్యం చేకూరింది. సభ్య దేశాలమధ్య జరిగిన చర్చలు, అనేక శాస్త్రీయ పరిశోధనలతో స్టాక్ హోమ్ తీర్మానంలో జాబితాను పొందుపరచారు.
స్తాక్ హోమ్ కన్వెన్షన్ ను భారతదేశం 2006 జనవరి 13న ఆమోదించింది. దీనివలన సందర్భానుసారం భారత్ దాని నుమ్చి వైదొలగటానికి వీలుంది. ఎప్పటికప్పుడు ఆమోదిస్తే తప్ప ఈ కన్వెన్షన్ నిబంధనలను యథాతథంగా పాటించటం కుదరదని భారత్ చెప్పటం కూడా దేశ ప్రయోజనాలను కాపాడినట్టయింది.
సురక్షితమైన వాతావరణాన్ని కాపాడటానికి కట్టుబడి ఉన్న విషయాన్ని, మానవ ఆరోగ్యానికి ఉన్న రిస్క్ ను తగ్గించటానికి పర్యావరణ, అడవులు, వాతావరణ మార్పుల మంత్రిత్వశాఖ పర్యావరణ పరిరక్షణ చట్టం  కు లోబడి 2018 మార్చి 2న సేంద్రియ కాలుష్యకారక రసాయనాల నిరోధక నిబంధనలు రూపొందించింది. ఈ నిబంధనల ప్రకారం ఏదురకాల రసాయనాల తయారీ, వాడకం, దిగుమతి, ఎగుమతి నిషేధించారు. అవి i. క్లోర్డెకోన్ ii.హెక్సా బ్రోమోబైఫినైల్ iii.హెక్సాబ్రోమోడైఫినైల్ ఈథర్, హెప్టాబ్రోమో డైఫినైల్ ఈథర్ iv.టెట్రాబ్రోమోడైఫినైల్ ఈథర్, v. పెంటాక్లోరోబెంజీన్ vi. హెక్సాబ్రోమోసైక్లోడైడికోన్ vii.హెక్సాక్లోరో బ్యుటేడీన్. ఇవి ఇప్పటికే స్టాక్ హోమ్ కన్వెన్షన్ జాబితాలో ఉన్నాయి.
కాబినెట్ ఈ రసాయనాల జాబితాను ఆమోదించటం, భారత్ అంతర్జాతీయ ఒప్పందాలపట్ల తనకున్న సానుకూల దృక్పథాన్ని చాటుకోవటమే అవుతుంది. పర్యావరణాన్ని పరిరక్షించటం, మానవ ఆరోగ్యం పట్ల తనకున్న శ్రద్ధ, అంకితభావాన్ని ప్రదర్శించటమే కాబినెట్ నిర్ణయానికి అర్థం. జాబితాలోని రసాయనాల విషయంలో నియంత్రణా చర్యలు చేపట్టటానికి, అవసరమైన కార్యాచరణ ప్రణాళికలు రూపొందించి అమలు చేయటానికి ప్రభుత్వం కృతనిశ్చయంతో ఉన్నదని చాటిచెప్పటమే దీని లక్ష్యం. ఎప్పటికప్పుడు జాతీయ స్థాయిలో ఆచరణ ప్రణాళికను నవీకరించుకోవటం, గ్లోబల్ ఎన్విరాన్ మెంట్ ఫెసిలిటీని అందుబాటులో ఉంచుకోవటానికి అందుకు అవసరమైన నిధుల సమీకరణకు కూడా ఈ ఆమోదం ఉపయోగపడుతుంది.
విద్యుత్తు మంత్రిత్వ శాఖ
అంతర్జాతీయ యోగా దినోత్సవాన్ని జరుపుకున్న పొసొకో
విద్యుత్ మంత్రిత్వ శాఖ పరిధిలోని సిపిఎస్యు, భారతీయ గ్రిడ్ ఆపరేటర్ పొసొకో సోమవారం 7వ అంతర్జాతీయ యోగా దినోత్సవాన్ని జరుపుకుంది. ఆన్లైన్ ద్వారా జరిగిన ఈ కార్యక్రమంలో దాదాపు 600మంది ఉద్యోగులు వారి కుటుంబాలు ఇందులో పాలుపంచుకున్నారు. పవర్ సిస్టం ఆపరేషన్ కార్పొరేషన్  ఈ యోగా సెషన్ ను ఆర్ట్ ఆఫ్ లివింగ్ సంస్థతో కలిసి నిర్వహించింది. ఈ ఏడాది ఇతివృత్తమైన ఆరోగ్యం/ సంక్షేమం కోసం యోగ - వ్యక్తి భౌతిక మానసిక ఆరోగ్యం కోసం యోగసాధనపై దృష్టి కేంద్రీకరించింది.
ఈ సందర్భంగా పొసొకో సిఎండి కె.వి.ఎస్ బాబా సిబ్బందిని ఉద్దేశించి ప్రసంగిస్తూ, వారు, భౌతిక, మానసిక ఆరోగ్యాన్ని, సంక్షేమాన్ని కలిగించే యోగను ఉద్యోగులు, వారి కుటుంబ సభ్యులూ యోగను తమ నిత్యజీవితంలో భాగం చేసుకోవాలని కోరారు. యోగ జీవ క్రియను మెరుగుపరచడమే కాక, సరైన రక్తాన్ని ప్రవాహాన్నినిర్వహించడమే కాక, శ్వాస సంబంధిత, తదితర సమస్యలను పరిష్కరించడంలో సాయపడుతుందని చెప్పారు. అది మానసిక ఆరోగ్యాన్ని, భావోద్వేగపరమైన సమతుల్యతను నిర్మించడమే కాక భయం, ఆందోళన, డిప్రెషన్ వంటి సమస్యలతో పోరాడేందుకు తోడ్పడుతుందన్నారు.
గంటపాటు జరిగిన ఈ యోగ సెషన్ లో, ఆర్ట్ ఆఫ్ లివింగ్ యోగ నిపుణుడి సూచనలకు అనుగుణం అనేక యోగ ఆసనాలు, శ్వాసకు సంబంధించిన వ్యాయామాలు సహా ప్రాణాయామాన్ని సాధన చేశారు.
విద్యుత్ మంత్రిత్వ శాఖ పరిధిలో పూర్తి భారత ప్రభుత్వ యాజమాన్యంలో నడిచే సంస్థ పొసొకో. గ్రిడ్ సమగ్ర కార్యకలాపాలను నమ్మకమైన, సమర్ధవంతమైన సురక్షిత రీతిలో నిర్వహించడం ఈ సంస్థ బాధ్యత.ఈ సంస్థ నిర్వహణలో ఐదు ప్రాంతీయ లోడ్ డిస్పాచ్ సెంటర్లు, జాతీయ లోడ్ డిస్పాచ్ సెంటర్ ఉన్నాయి.
రక్షణ మంత్రిత్వ శాఖ
డిఫెన్స్ కరస్పాండెంట్స్ కోర్సు – 2023 విశాఖపట్నంలోని ఈఎన్సీలో ప్రారంభమవుతుంది
డిఫెన్స్ కరస్పాండెంట్స్ కోర్స్  2023 ఎడిషన్, జాతీయ ప్రాంతీయ మీడియా సంస్థల నుండి ఎంపిక చేసిన జర్నలిస్టుల కోసం రక్షణ మంత్రిత్వ శాఖ నిర్వహించే మూడు వారాల కోర్సు, 21 ఆగస్టు 2023న విశాఖపట్నంలోని తూర్పు నౌకాదళ కమాండ్ లో ప్రారంభమైంది. వైస్ అడ్మిరల్ సమీర్ సక్సేనా ఏవీఎస్ఎం, ఎన్ఎం చీఫ్ ఆఫ్ స్టాఫ్, ఈఎన్సీ ప్రారంభ ప్రసంగం చేశారు ఎ భరత్ భూషణ్ బాబు, ప్రతినిధి  అదనపు డైరెక్టర్ జనరల్  మారిటైమ్ వార్ఫేర్ సెంటర్లో డిఫెన్స్ జర్నలిజం గురించి అంతర్దృష్టిని అందించారు. డీసీసీ లక్ష్యం మీడియా మిలిటరీని మరింత చేరువ చేయడం అన్ని స్థాయిలలోని జర్నలిస్టుల సమూహాన్ని సాయుధ దళాల పట్ల మెరుగ్గా మెచ్చుకునేలా చేయడం సముద్ర వాతావరణానికి సంబంధించిన కథనాలను నివేదించేటప్పుడు డొమైన్పై అవగాహన కలిగి ఉండటం. ఒక వారం నావల్ అటాచ్మెంట్ సమయంలో, పాల్గొనేవారిని నేవీ కోస్ట్ గార్డ్లోని సబ్జెక్ట్ నిపుణులు ప్రసంగిస్తారు. వారు నౌకాదళ కార్యకలాపాలు, నౌకాదళ దౌత్యం, మానవతా సహాయం విపత్తు సహాయం నేవీ కోస్ట్ గార్డ్ సంస్థాగత నిర్మాణంతో సహా నేవీ వివిధ అంశాలతో పాత్రికేయులకు పరిచయం చేస్తారు. కోర్సులో భాగంగా, పాల్గొనేవారు 21 ఆగస్టు 2023న భారత నావికాదళ నౌక జలాంతర్గామిని సందర్శించారు వారికి విమానంలోని జీవితంలోని వివిధ కోణాల గురించి వివరించడం జరిగింది. పాల్గొనేవారు ఈ వారంలో నేవల్ డాక్యార్డ్, నావల్ ఎయిర్ స్టేషన్ విశాఖపట్నంలోని ఆన్బోర్డ్ కోస్ట్ గార్డ్ షిప్లలో షెడ్యూల్ పర్యటనను కలిగి ఉంటారు. భారత నావికాదళం ఫ్రంట్-లైన్ యుద్ధనౌకలో సముద్రపు సోర్టీ కోర్సు నావికా దళం ముఖ్యాంశం, ఇది జర్నలిస్టులకు సముద్రంలో నావికాదళ కార్యకలాపాలపై అంతర్దృష్టిని అందిస్తుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రధానమంత్రి గరీబ్ కళ్యాణ్ ప్యాకేజ్- ప్రధానమంత్రి గరీబ్ కళ్యాణ్ అన్నయోజన పొడిగింపునకు కేంద్ర కేబినెట్ ఆమోదం- 2020 జూలై నుంచి నవంబర్ వరకు ఐదు నెలల పాటు ఉచితంగా శనగల పంపిణీ
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, కోవిడ్ -19 కు ఆర్థిక స్పందనలో భాగంగా ప్రధానమంత్రి గరీబ్ కళ్యాణ్ అన్న యోజన ను మరో 5 నెలల పాటు ,అంటే 2020 జూలై నుంచి నవంబర్ వరకు పొడిగించేందుకు ఆమోదం తెలిపింది.
ఈ పథకం కింద 9.7 లక్షల మెట్రిక్ టన్నుల శుద్ధి చేసిన శనగలను వివిధ రాష్ట్రాలు, కేంద్ర పాలిత ప్రాంతాలలోని జాతీయ ఆహార భద్రతా చట్టం 2013 లబ్ధిదారు కుటుంబాలన్నింటికీ పంపిణీ చేయాలని ప్రతిపాదించారు. వీటిని నెలకు ఒక కేజీ వంతున 2020 జూలై నుంచి నవంబర్ వరకు ఉచితంగా పంపిణీ చేస్తారు. ఇందుకు అయ్యే మొత్తం అంచనా వ్యయం రూ 6,849.24 కోట్ల రూపాయలు.
ఈ పథకం పరిధి కింద 19.4 కోట్ల కుటుంబాలు వస్తాయి. పొడిగించిన పిఎంజికెఎవై పథకానికి సంబంధించిన అన్ని ఖర్చులనూ కేంద్ర ప్రభుత్వమే భరిస్తుంది. రాగల ఐదు నెలల కాలంలో ఆహార ధాన్యాలు అందక ఎవరూ ఇబ్బందులు పడకూడదన్న ఉద్దేశంతో భారత ప్రభుత్వం ఇచ్చిన హామీ మేరకు ఈ యోజనను పొడిగించడం జరిగింది. ఉచితంగా శనగలు పంపిణీ చేయడం వల్ల ఈ 5 నెలల కాలం పాటు పైన పేర్కొన్న లబ్ధిదారులకు తగినంతగా ప్రోటీన్లు అందడానికి వీలు కలుగుతుంది.
2015-16లో పప్పుల నిల్వలు ఏర్పాటు చేయడం ప్రారంభించడం వల్ల , దేశంలో పప్పుల నిల్వలు గణనీయంగా ఉన్నాయి. వాటి నుంచి ఈ ప్యాకేజ్కి శనగలు పంపిణీ చేయడం జరుగుతున్నది. పి.ఎం.జికెఎవై పథకం పొడిగించినందువల్ల దానికి అవసరాల మేరకు పంపిణీకి తగినతంగా ప్రభుత్వం వద్ద నిల్వలు ఉన్నాయి. తొలి దశ పిఎంజికెఎవై కింద  4.63 లక్షల మెట్రికల్ టన్నుల పప్పులను ఇప్పటికే పంపిణీ చేయడం జరిగింది.దీనివల్ల దేశవ్యాప్తంగా 18.2 కోట్ల కుటుంబాలకు ప్రయోజనం కలిగింది.
నేపథ్యం:
(ప్రధానమంత్రి శ్రీ నరేంద్ర మోదీ 30-06-2020న, ప్రధానమంత్రి గరీబ్ కళ్యాణ్ ప్యాకేజ్ ని 2020 నవంబర్ చివరి వరకు పొడిగిస్తున్నట్టు ప్రకటించారు. కరోనా వైరస్ వ్యాప్తి, లాక్డౌన్ వల్ల ఆర్థిక కార్యకలాపాలకు అంతరాయం కారణంగా నిరుపేదలు ఎదుర్కొనే ఇబ్బందులను తొలగించేందుకు దీనిని పొడిగించారు.
నూతన మరియు పునరుత్పాదక శక్తి మంత్రిత్వ శాఖ
ఆజాదీ కా అమృత్ మహోత్సవ వేడుకలను నిర్వహించిన నూతన, పునరావృత ఇంధన మంత్రిత్వ శాఖ
భారతీయ నగరాలను సౌరీకరణ పై వెబినార్
భారత దేశంలో నగరాలలో సౌరశక్తిని ప్రోత్సహించేందుకు ప్రపంచ బ్యాంకు మద్దతుతో నూతన, పునరావృత ఇంధన మంత్రిత్వ శాఖ వెబినార్ ను నిర్వహించింది. ఇందుకు అదనంగా, సోమవారం నాడు డిస్కామ్  అధికారులు, సోలార్ అంబాసిడర్లు ఆన్లైన్ శిక్షణా తరగతులను, భౌతిక స్థాయిలో ప్రచారాలను నిర్వహించారు. ఆజాదీ కా అమృత మహోత్సవ్ వేడుకల సందర్భంగా నూతన, పునరావృత ఇంధన మంత్రిత్వ శాఖ 23-27 ఆగస్టు 2021 వరకు వివిధ కార్యకలాపాలను నిర్వహిస్తోంది.
ప్రతి రాష్ట్రంలోనూ కనీసం ఒక నగరంలో విద్యుత్ అవసరాలను తీర్చే సౌర విద్యుత్తు లేదా ఇతర పునరావృత ఇంధన వనరులతో కూడిన సోలార్ సిటీ ఒకటి ఉండాలన్నది ప్రధానమంత్రి ఆకాంక్ష. సౌర విద్యుత్ కలిగిన నగరాలు తక్కువ విద్యుత్ ఖర్చు, తగ్గిన ఉద్గారాలు, స్వల్ప కార్బన్ జాడల కారణంగా లబ్ధి పొందుతాయి.
ఇప్పటి వరకూ 22 రాష్ట్రాలలో/ యుటిలలో సౌర నగరాలుగా అభివృద్ధి చేసేందుకు గుర్తించిన నగరాలను పునరావృత ఇంధన మంత్రిత్వ శాఖ సంయుక్త కార్యదర్శి అమితేష్ సిన్హా వెబినార్లో వెల్లడించారు. ఇంటి కప్పులపైన సౌర పరికరాలను ఏర్పాటు చేసేందుకు గరిష్టంగా ఇళ్ళ కప్పులను వినియోగించడం, వృధా నీటి ఇంధనాన్ని మొక్కలకు మళ్లించేందుకు ఏర్పాట్లు, అలాగే అందుబాటులో ఉన్న సంభావ్య వాయు, చిన్నస్థాయి జల, బయోమాస్ వంటి వనరుల ద్వారా విద్యుత్ ఉత్పత్తి, సోలార్ వీధి దీపాలు, సోలార్ ట్రీస్ తదితర వికేంద్రీకృత అప్లికేషన్లను వినియోగించడం తమ లక్ష్యమని ఆయన చెప్పారు. నగరాలను సౌర విద్యుదీకరించేందుకు అవసరమైన కీలక అంశాలను, పద్ధతులను వివరణాత్మక ప్రెజెంటేషన్ ద్వారా ప్రపంచ బ్యాంక్ ప్రతినిధి వెల్లడించారు.
దేశవ్యాప్తంగా ఇంటికప్పులపై సౌర వ్యవస్థలను ఏర్పాటు చేసుకున్న పౌరులు తమ అనుభవాలను, దాని వల్ల కలిగిన లబ్ధిని పంచుకోవడం, తదితర అంశాలతో గురించి బహిరంగ చర్చ పౌరులతో జరిగింది. సోలార్ నగర అమలు, పురోగతిని పంచుకోవడం అన్న అంశంపై నిపుణుల ప్యానెల్ తో చర్చ జరిగింది. ఈ ప్యానెల్ లో బీహార్, ఒడిషా, మధ్య ప్రదేశ్, గుజరాత్ కు చెందిన సీనియర్ అధికారులు పాలు పంచుకుని, తమ ప్రణాళికలు, విజయాలు, సౌర నగర కార్యక్రమ అమలులో ముందుకు పోవడం గురించి కీలక వివరాలను పంచుకున్నారు.
ప్రధాన మంత్రి కార్యాలయం
కేదార్ నాథ్ పునర్ నిర్మాణ పథకం పై సమీక్ష సమావేశాన్ని నిర్వహించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఉత్తరాఖండ్ రాష్ట్ర ప్రభుత్వం తో కలసి కేదార్ నాథ్ పునర్ నిర్మాణ పథకం పై సమీక్ష సమావేశాన్ని ఈ రోజు న వీడియో కాన్ఫరెన్స్ మాధ్యమం ద్వారా నిర్వహించారు.
ఈ పుణ్యక్షేత్రం యొక్క పునర్ నిర్మాణం పట్ల తన దృష్టికోణాన్ని గురించి ప్రధాన మంత్రి వివరిస్తూ, కేదార్ నాథ్ మరియు బద్రీనాథ్ ల వంటి పవిత్ర స్థలాల లో రాష్ట్ర ప్రభుత్వం చేపట్టే అభివృద్ధి పథకాలు ఒక విధం గా కాల పరీక్ష కు తట్టుకొని నిలచేవి గా ఉంటూనే, పర్యావరణమిత్రపూర్వకం గా కూడా ఉండేటట్లు మరియు ప్రకృతి తో, పరిసర ప్రాంతాల తో సామరస్యాన్ని నెలకొల్పుకొనేదిగా కూడా ఉండాలన్నారు.
వర్తమాన స్థితి ని గమనించినప్పుడు మరియు పవిత్ర స్థలాల కు తైర్థికుల, పర్యటకుల రాక పోక ల పరం గా చూసినప్పుడు ఇది సాపేక్షం గా గడ్డు కాలం కావడాన్ని దృష్టి లో పెట్టుకొని పెండింగు పడ్డ పనుల ను పూర్తి చేయడం కోసం ప్రస్తుత నిర్మాణ యుక్త సమయాన్ని వినియోగించుకోవచ్చని, అయితే సామాజిక దూరం తాలూకు నియమాల ను పరిగణన లోకి తీసుకొంటూను మరియు శ్రామిక సమూహాల కు సముచిత పని వితరణ కు పూనుకోవడం ద్వారాను ఈ కార్యాన్ని నెరవేర్చాలని ప్రధాన మంత్రి సూచించారు. రాబోయే సంవత్సరాల లో పర్యటకుల తాకిడి ని తట్టుకోగలిగిన విధం గా మౌలిక సదుపాయాల కల్పన లో మరియు సౌకర్యాల స్థాపన లో ఈ కార్యం సహాయకారి కాగలదని ఆయన అన్నారు.
ప్రధాన మంత్రి తన యొక్క నిర్దిష్ట సలహాల లో భాగం గా, రామ్ బన్ నుండి కేదార్ నాథ్ వరకు విస్తరించిన మార్గం లోని ఇతర ధార్మిక కేంద్రాలు మరియు వారసత్వ స్థలాల ను మరింతగా అభివృద్ధిపరచడం కోసం కూడా ఆదేశాల ను ఇచ్చారు. ఇవి కేదార్ నాథ్ లోని ప్రధాన పుణ్యక్షేత్రం యొక్క పునర్ నిర్మాణాని కి అదనం గా ఉంటాయి.
బ్రహ్మ కమల్ వాటిక  యొక్క అభివృద్ధి పనుల లో పురోగతి తో పాటు వాసుకి తాళ్ కు వెళ్లే మార్గం లో యాత్రికుల కోసం  ప్రదర్శనశాల ను ఏర్పాటు చేసే పనులు, పాత బస్తీ విడిది ఇళ్ల ను పునర్ నిర్మించే పనుల ను, చారిత్రిక ప్రాముఖ్యం కలిగిన ఇతర సంపత్తుల ను వాటి యొక్క మూల వాస్తు ముఖతలాన్ని పదిలం గా ఉంచుతూనే పునర్ నిర్మాణ పనుల ను చేపట్టడం, వాటి తో పాటు నియమిత వ్యవధుల తో వాహనాల ను నిలిపి ఉంచేందుకు పుణ్యక్షేత్రాని కి తగినంత దూరం లో ఉద్దేశించిన చోటుల ను పర్యావరణమైత్రిపూర్వకం గా మలచడం తదితర విషయాల పైనా సమావేశం లో సమగ్ర చర్చ లు జరిగాయి.
చర్చల లో ఉత్తరాఖండ్ ముఖ్యమంత్రి శ్రీ త్రివేంద్ర సింహ్ రావత్ తో పాటు ఇతర ఉన్నతాధికారులు కూడా పాలుపంచుకొన్నారు.
(